ന്യൂയോര്ക്കിലെ ഹോട്ടലിന് മുന്പിലും പ്രധാനമന്ത്രിയെ കാണാന് തടിച്ചുകൂടി പ്രവാസി സമൂഹം ന്യൂയോര്ക്ക്: പ്രധാനമന്ത്രി നരേന്ദ്രമോദിയെ നേരിട്ട് കാണാന് ന്യൂയോര്ക്കിലും തടിച്ചുകൂടി പ്രവാസിസമൂഹം. വന്ദേമാതരവും ഭാരത് മാതാ കീ ജയ് വിളികളുമായും മോദിയുടെ പേര് ഉറക്കെ വിളിച്ചും ആവേശത്തിലായിരുന്നു ഇവര്. നരേന്ദ്രമോദി താമസിക്കുന്ന ഹോട്ടലിന് മുന്പിലായിരുന്നു പ്രവാസികള് അദ്ദേഹത്തെ കാണാനെത്തിയത്. കഴിഞ്ഞ ദിവസം വാഷിംഗ്ടണ് ഡിസിയില് ലഭിച്ച സ്വീകരണത്തിന് സമാനമായി ഇന്ത്യന് പതാകയും കൈയ്യിലേന്തിയാണ് സ്ത്രീകള് അടക്കമുളള പ്രവാസികള് നരേന്ദ്രമോദിയെ കാണാന് എത്തിയത്. പുഞ്ചിരിയോടെ കൈ കൂപ്പി ഇവര്ക്ക് അരികിലേക്ക് എത്തിയ പ്രധാനമന്ത്രി കുശലാന്വേഷണവും നടത്തിയ ശേഷമാണ് ഹോട്ടലിലേക്ക് കയറിയത്. ഇന്ന് പുലര്ച്ചെയോടെയാണ് നരേന്ദ്രമോദി ന്യൂയോര്ക്കിലെത്തിയത്. വാഷിംഗ്ടണില് യുഎസ് പ്രസിഡന്റ് ജോ ബൈഡനുമായും ക്വാഡ് രാഷ്ട്രതലവന്മാരുമായും കൂടിക്കാഴ്ച നടത്തിയ ശേഷമായിരുന്നു യുഎന് പൊതുസഭയെ അഭിസംബോധന ചെയ്യാന് അദ്ദേഹം ന്യൂയോര്ക്കിലേക്ക് തിരിച്ചത്.